Θέμα: Modern Greek Language (Secondary School)
Ερώτηση: Παραδοσιακά έθιμα της Αποκριάς στην Ελλάδα. Κάθε χρόνο, σε όλη την Ελλάδα την Κυριακή της Αποκριάς κορυφώνονται οι γιορταστικές εκδηλώσεις, οι οικογενειακές και συλλογικές διασκεδάσεις. Όταν νυχτώσει, ανάβουν φωτιές σε πολλές περιοχές. Οι άνθρωποι συγκεντρώνονται το βράδυ στο σπίτι του μεγαλύτερου της οικογένειας, για να γλεντήσουν και τρώνε πίτες, τυροκομικά είδη, καθώς και χειροποίητα μακαρόνια. Γι' αυτό, η συγκεκριμένη Κυριακή λέγεται "Τυρινή", όπως και όλη η βδομάδα που είχε προηγηθεί. Η χαρακτηριστικότερη εκδήλωση της Αποκριάς που διατηρείται και στις μέρες μας είναι οι μεταμφιέσεις. Μεταμφιέσεις γίνονται σε ολόκληρη την Ελλάδα, αλλά και την Ευρώπη. Σύμφωνα με την παράδοση, υπάρχει κατά τόπους ποικιλία μεταμφιέσεων με σάτιρες, αναπαραστάσεις γάμου, θανάτου, δικαστηρίου και άλλες. Στην Πάρο και στη Χίο γίνεται αναπαράσταση μιας μάχης με πειρατές και στα Επτάνησα παίζονται θεατρικές παραστάσεις. Το γνωστότερο καρναβάλι στην Ελλάδα είναι εκείνο της Πάτρας. Χαρακτηριστικό, επίσης, των ημερών είναι το έθιμο του ανάμματος της φωτιάς, για να μπουν οι άνθρωποι "καθαροί" μετά τις Απόκριες στη νηστεία της Σαρακοστής. Την Καθαρή Δευτέρα οι νοικοκυρές καθαρίζουν τα μαγειρικά σκεύη από τα λίπη με στάχτη και ξεκινά η νηστεία. Τρώνε λαγάνες (πρόχειρο ψωμί), και νηστίσιμα φαγητά (κρασί, ελιές, ταραμά, φρέσκα κρεμμυδάκια). Στην Αθήνα παραδοσιακά οι κάτοικοι γιορτάζουν βγαίνοντας στη φύση και πετώντας χαρταετούς. Στον Τύρναβο της Θεσσαλίας πηγαίνουν σε ένα σταυροδρόμι και μαγειρεύουν σε μία μεγάλη χύτρα το "μπουρανί", δηλαδή μια χορτόσουπα χωρίς λάδι με σπανάκι, ρύζι και ξύδι και μετά διασκεδάζουν. Στη Θήβα οργανώνουν τον "Βλάχικο Γάμο", ενώ ιδιαίτερα γνωστά είναι και τα "μουτζουρώματα με αλεύρι" στο Γαλαξίδι. Τα περισσότερα έθιμα της Αποκριάς μάς μεταφέρουν σε αρχαίες τελετές λατρείας του Διονύσου. Αικατερίνη Πολυμέρου-Καμηλάκη, διασκευή για τις ανάγκες των εξετάσεων, http://www.kentrolaografias.gr/el/, 10-1-. Συμπλήρωσε την παρακάτω πρόταση με τη σωστή επιλογή, χρησιμοποιώντας αποκλειστικά πληροφορίες από το κείμενο: Θεατρικές παραστάσεις τις Απόκριες παίζονται
Επιλογές:
στα Δωδεκάνησα
στα νησιά του Ιονίου
στα Επτάνησα
Σωστή απάντηση (αριθμός επιλογής, από 0): 2